ທ່ານ Zarif ​ກັບ​ໄປ​ນະຄອນ Vienna ​ເພື່ອ​ເຂົ້າຮ່ວມ ການເຈລະຈາ ຄືນອີກ.
ລັດຖະມົນຕີ​ການ​ຕ່າງປະ​ເທດ​ອິຣ່ານ ​ໄດ້​ກັບ​ໄປຍັງ​ນະຄອນ Vienna ​ໃນ​ວັນ​ອັງຄານ​ມື້​ນີ້ ​ເພື່ອ​ເຂົ້າຮ່ວມ ການເຈລະຈາ ກັບ​ກຸ່ມ 6 ປະ​ເທດ​ມະຫາ​ອຳນາດ​ ຄືນອີກ.
ລັດຖະມົນຕີການຕ່າງປະເທດອິຣ່ານທ່ານ Mohammad Javad Zarif ໄດ້ກັບໄປຍັງນະຄອນ Vienna ໃນວັນອັງຄານມື້ນີ້ ເພື່ອເຂົ້າ ຮ່ວມການເຈລະຈາກັບກຸ່ມ 6 ປະເທດມະຫາອຳນາດ ກ່ຽວກັບ ໂຄງການນິວເຄລຍຂອງອິຣ່ານ ໃນຂະນະທີ່ພວກເຂົ້າເຈົ້າພະຍາ ຍາມມາເປັນເວລາດົນນານ ຫາທາງທີ່ຈະບັນລຸການຕົກລົງຮອບ ດ້ານນັ້ນ ທ່ານ Zarif ໄດ້ບິນກັບໄປອິຣ່ານ ໃນວັນອາທິດແລ້ວນີ້ ເພື່ອປຶກສາຫາລືກັບພວກເຈົ້າໜ້າ ທີ່ ທ່ານໄດ້ກັບຄືນໄປສູ່ນະຄອນ Vienna ພ້ອມທັງທ່ານ Ali Akbar Salehi ຫົວໜ້າໂຄງການນິວເຄລຍຂອງອີຣານ ແລະທ່ານ Hossein Fareidoun ນ້ອງຊາຍ ແລະເປັນ ທີ່ປຶກສາພິເສດຂອງປະທານາທິບໍດີ Hassan Rouhani ຄະນະຜູ້ແທນຕົ້ນຕໍນັ້ນແມ່ນໃຫ້ເວລາພວກເຂົາເຈົ້າຈົນຮອດວັນອັງຄານມື້ນີ້ ທີ່ຈະຕ້ອງໄດ້ ບັນລຸການຕົກລົງກັນ ແຕ່ວ່າເຈົ້າໜ້າທີ່ທັງສອງຝ່າຍ ໄດ້ກ່າວວ່າ ພວກເຂົາເຈົ້າຄາດໝາຍ ວ່າ ການເຈລະຈາກັນ ຈະດຳເນີນຕໍ່ໄປກາຍກຳນົດດັ່ງກ່າວ ເຈົ້າໜ້າທີ່ອະວຸໂສຄົນນຶ່ງຂອງລັດຖະບານສະຫະລັດ ໄດ້ກ່າວວ່າ ພວກເຂົາເຈົ້າບໍ່ຢາກ ໃຫ້ມີ ການຕໍ່ເວລາແບບຍາວນານ ແຕ່ກໍບໍ່ມີຫຍັງແປກ ຖ້າຫາກວ່າ ການເຈລະຈາຈຳເປັນທີ່ຈະຕໍ່ ອອກໄປອີກຕື່ມ 2 ມື້ ເຈົ້າໜ້າທີ່ໃຫ້ຂໍ້ສັງເກດວ່າ ສິ່ງທີ່ກຳລັງທຳການເຈລະຈາ ຢູ່ໃນປະຈຸບັນ ແມ່ນຖືວ່າມີລາຍລະອຽດຫຼາຍກວ່າ ຮ່າງຂອບຂໍ້ຕົກລົງໃນວັນທີ 2 ເມສາຜ່ານມານີ້ ທີ່ໄດ້ກຳນົດຂອບເຂດຂອງການເຈລະຈານຂັ້ນສຸດທ້າຍນັ້ນ ເຈົ້າໜ້າທີ່ໄດ້ກ່າວວ່າ ເຈົ້າໜ້າທີ່ໄດ້ກ່າວຕື່ມວ່າ ຄະນະເຈລະຈາໄດ້ມິດງຽບ ກ່ຽວກັບລາຍລະອຽດຕ່າງໆຂອງການ ເຈລະຈາ, ແຕ່ບັນຫາຄ້າງ ຄານັ້ນ ເຊື່ອວ່າ ແມ່ນຈະຮວມທັງການ ອະນຸຍາດໃຫ້ຄະນະກວດກາຂອງອົງການນິວເຄລຍສະຫະປະຊາ ຊາດ ເຂົ້າໄປກວດເບິ່ງສະຖານທີ່ນິວເຄລຍຕ່າງໆຂອງອີຣ່ານ ພ້ອມທັງຄວາມ ໄວໃນການຍົກການລົງໂທດຕໍ່ອິຣ່ານ ຍັງມີຄວາມເປັນຫ່ວງກັງວົນ ກ່ຽວກັບການຄຸ້ມຄອງໃນການເຂົ້າໄປ ກວດ ທີ່ວ່າໄວປານໃດຄະນະກວດກາຂອງອົງການພະລັງງານ ປະລະມະນູສາກົນຈຶ່ງສາມາດເຂົ້າໄປກວດເບິ່ງສະຖານທີ່ຕ່າງໆໄດ້